stanford-oval/wikipedia huggingface dataset:
ไอรีน
ผลงานเพลง > ซิงเกิล

| ชื่อ | ปี | อัลบั้ม |
| --- | --- | --- |
| "I Feel Pretty" | 2024 | ซิงเกิลไม่มีอัลบั้ม  |
| "Like a Flower" | 2024 | Like a Flower |
ผลงานเพลง > ศิลปินรับเชิญ

| ชื่อ | ปี | อัลบั้ม |
| --- | --- | --- |
| "The Only" (Raiden featuring Irene) | 2019 | ซิงเกิลไม่มีอัลบั้ม  |
ผลงานเพลง > เพลงประกอบภาพยนตร์/ละคร

| ชื่อ | ปี | อัลบั้ม |
| --- | --- | --- |
| "A White Night" (흰 밤) | 2021 | Double Patty (Original Motion Picture Soundtrack) |
ผลงาน > ละครโทรทัศน์

| ปี | เรื่อง | บทบาท | รายละเอียดเพิ่มเติม |
| --- | --- | --- | --- |
| 2015 | ชีวิตเพื่อชาติ หัวใจเพื่อเธอ | ไอรีน | รับเชิญ |
ผลงาน > ละครเว็บดราม่า

| ปี | เรื่อง | บทบาท | จำนวนตอน | รายละเอียดเพิ่มเติม |
| --- | --- | --- | --- | --- |
| 2016 | Game Dev Girls | อารึม(บทนำ) | 11 | อารึมเป็นนักพัฒนาเกมส์ ที่คลั่งหนังสยองขวัญและโคล่า  ความงามอันบริสุทธิ์ที่แม้แต่แว่นตาก็ไม่สามารถปกปิดได้  |
ผลงาน > ภาพยนตร์

| ปี | เรื่อง | บทบาท | รายละเอียดเพิ่มเติม |
| --- | --- | --- | --- |
| 2015 | เอสเอ็มทาวน์: เดอะสเตจ | ไอรีน | ภาพยนตร์สารคดี |
ผลงาน > พิธีกรถาวร > พิธีกรถาวร

| ปี | รายการ | รายละเอียดเพิ่มเติม |
| --- | --- | --- |
| 2015-2016 | MUSIC BANK | คู่กับ พัก โบกอม |
| 2016 | Laundry Day | รายการทอร์กโชว์ |
| 2016 | Trick & True | รายการวาไรตี้โชว์ |
รายการ มิวสิคแบงค์ เป็นจุดเริ่มต้นในการเป็นพิธีกรของเธอโดยได้รับกระแสตอบรับอย่างล้นหลามร่วมกับพิธีกรคู่อย่าง พัก โบกอม จนเกิดปรากฏการณ์คู่รักวันศุกร์ (รายการมิวสิคแบงค์มีการถ่ายทอดสดทุกๆวันศุกร์) ก่อนจะยุติการเป็นพิธีกรทั้งคู่ในเดือนมิถุนายนปี 2016 เหตุเพราะตารางงานของทั้งคู่
แต่เพราะมีกระแสตอบรับที่ดีจากแฟนๆทำให้ทั้งคู่ได้โคจรมาเป็นพิธีกรร่วมกันอีกครั้งในงานประกาศรางวัลต่างๆ
ผลงาน > พิธีกรถาวร > พิธีกรพิเศษ

| ปี | รายการ | ร่วมกับ | หมายเหตุ |
| --- | --- | --- | --- |
| 2015 | Music Bank | ซึลกิ |  |
| 2015 | Melon music awards 2015 | คัง ซอจุน |  |
| 2016 | KBS GAYO FESTIVAL 2016 | พัก โบกอม |  |
| 2016 | KBS Entertainment Awards 2016 | พัก โบกอม |  |
| 2017 | Music Bank in Singapore | พัก โบกอม |  |
| 2017 | Music Bank in Jakarta | พัก โบกอม |  |
| 2017 | Vietnam-Korea friendship festival 2017 | แจ็คสัน วงก็อตเซเว่น ซานอี |  |
| 2017 | Korean Popular Arts & Culture Awards 2017 | จาง ซองกยู |  |
| 2017 | Goldenglove Awards 2017 | โอ จีโฮ |  |
| 2017 | KBS Song Festival 2017 | ชานยอล วงเอ็กโซ จิน วงบีทีเอส ซานะ วงทไวซ์ |  |
| 2017 | SBS Entertainment Awards 2017 | จี ซอกจิน |  |
ผลงาน > รายการวาไรตี้

| ปี | วันที่ออกอากาศ | ช่อง | รายการ | ร่วมกับ |
| --- | --- | --- | --- | --- |
| 2015 | 20 พฤศจิกายน | MBC | Competent people |  |
| 2016 | 18 มิถุนายน | JTBC | Knowing Bros | จงฮย็อน วงชายนี่ |
| 2016 | 25 มิถุนายน | KBS2 | Entertainment Weekly | พัก โบกอม |
| 2016 | 7 ธันวาคม | MBC | Radio Star |  |
| 2017 | 11 กุมภาพันธุ์ | SBS | Top 3 Chef Kings | คีย์ วงชายนี่ คิมมินกยอง |
| 2017 | 14 เมษายน | SBS | Top 3 Chef Kings | ซึลกิ ดินดิน รอยคิม |
| 2017 | 12 พฤศจิกายน | SBS | รันนิ่งแมน | จอย วงเรดเวลเวต ลีทึก วงซุปเปอร์จูเนียร์ ทงเฮ วงซุปเปอร์จูเนียร์ อึนฮยอก วงซุปเปอร์จูเนียร์ เยซอง วงซุปเปอร์จูเนียร์ |
| 2017 | 22 พฤศจิกายน | JTBC | LET'S EAT DINNER TOGETHER | จอย |
มิวสิกวิดีโอ

| ปี | เพลง | ศิลปิน | หมายเหตุ |
| --- | --- | --- | --- |
| 2013 | Why So Serious? | ชายนี่ | ก่อนเดบิวต์ |
| 2013 | 1-4-3 (I Love You) | เฮนรี่ | ก่อนเดบิวต์ |
| 2014 | Be Natural | ไอรีน ซึลกิ | ก่อนเดบิวต์ |
| 2014 | At Gwanghwamun | คยูฮย็อน |  |
| 2017 | Would U | เรทเวลเวต |  |
โฆษณา(ไม่รวมวง)

ดูโฆษณาร่วมได้ที่ เรดเวลเวต
โฆษณา(ไม่รวมวง) > ปี 2012

Girls club Nike
โฆษณา(ไม่รวมวง) > ปี 2013

Burberry Heritage Trench
โฆษณา(ไม่รวมวง) > ปี 2014

ชุดนักเรียน Ivy Club ร่วมกับ เอ็กโซ
โฆษณา(ไม่รวมวง) > ปี 2016

กาแฟ Maxwell ร่วมกับนักแสดง ลี ฮย็อนแจ
โฆษณา(ไม่รวมวง) > ปี 2017

รองเท้า Sneakers NUOVO
เกมมือถือ AGE OF RING
กาแฟ Colombiana
Hyundai Motor Company
โฆษณา(ไม่รวมวง) > ปี 2018

กระเป๋า Hazzy accessories
แหล่งข้อมูลอื่น

ไอรีน ที่อินเทอร์เน็ตมูวีเดตาเบส
คิชิเม็ง

คิชิเม็ง (ใส่ต้นหอมและอาบุราอาเงะ)
คิชิเม็ง (ญี่ปุ่น: きしめん, 棊子麺; โรมาจิ: kishimen) เป็นบะหมี่ญี่ปุ่นชนิดหนึ่ง เส้นกว้างและบาง ลักษณะเส้นแตกต่างไปจากอุดงทั่วไป และมีลักษณะแบน เป็นหนึ่งในอาหารนาโงยะ ในจังหวัดไอจิได้มีการจัดตั้งคณะกรรมการส่งเสริมคิชิเม็งขึ้นมา และได้กลายเป็นอาหารขึ้นชื่อของจังหวัดไอจิ
อุดงเส้นแบนแบบนี้เรียกอีกอย่างว่าฮิราอุจิอุดง (平打ちうどん) มีอยู่หลากหลายชนิดต่างไปตามท้องถิ่นทั่วญี่ปุ่น เช่นที่จังหวัดกุมมะมีฮิโมะกาวะ ในจังหวัดโอกายามะมีชิโนะอุดง
อุดงกุ้งเท็มปุระที่ร้านอาหารแบบยืนบนชานชาลาของสถานีนาโงยะ
ชิโนดะคิชิเม็ง
ซารุคิชิเม็ง
จิการะคิชิเม็ง (ใส่โมจิ)
คิชิเม็งตุ๋นมิโสะ
มิยะคิชิเม็งแถวศาลเจ้าอัตสึตะ
ฟรันทซ์ โยนัส

| ฟรันทซ์ โยนัส |
| --- | --- |


ประธานาธิบดีออสเตรียคนที่ 7
ดำรงตำแหน่ง 9 มิถุนายน พ.ศ. 2508 – 24 เมษายน พ.ศ. 2517
ก่อนหน้า: อาด็อล์ฟ แชร์ฟ
ถัดไป: รูด็อล์ฟ เคียร์ชชเลเกอร์
 
ข้อมูลส่วนบุคคล
เกิด: 4 ตุลาคม พ.ศ. 2442 24 เมษายน พ.ศ. 2517 (74 ปี)
เสียชีวิต: โฟลริทซ์ดอร์ฟ ออสเตรีย-ฮังการี (เวียนนาในปัจจุบัน) เวียนนา ออสเตรีย
ศาสนา: โรมันคาทอลิก
พรรคการเมือง: พรรคประชาธิปไตยแห่งออสเตรีย
คู่สมรส: มาร์กาเรเทอ โยนัส

ฟรันทซ์ โยเซ็ฟ โยนัส (เยอรมัน: Franz Josef Jonas; 4 ตุลาคม พ.ศ. 2442 – 24 เมษายน พ.ศ. 2517) เป็นนักการเมืองชาวออสเตรีย เขาดำรงตำแหน่งเป็นประธานาธิบดีออสเตรียคนที่ 7 ตั้งแต่ปี พ.ศ. 2508 จนถึงแก่อสัญกรรมเมื่อ พ.ศ. 2517
เขาประกอบอาชีพเป็นช่างเรียงพิมพ์ และเป็นสมาชิกพรรคประชาธิปไตยสังคมออสเตรียหลังสงครามโลกครั้งที่สอง เขาเป็นนายกเทศมนตรีกรุงเวียนนาระหว่าง พ.ศ. 2494–2508 จาก พ.ศ. 2508 เขาได้ดำรงตำแหน่งประธานาธิบดีออสเตรีย และได้รับเลือกตั้งอีกครั้งใน พ.ศ. 2514
ฟรันทซ์ โยนัส ถึงแก่อสัญกรรมใน พ.ศ. 2517 เขาเป็นประธานาธิบดีคนที่ 4 ที่ถึงแก่อสัญกรรมระหว่างดำรงตำแหน่ง
เครื่องราชอิสริยาภรณ์

เครื่องราชอิสริยาภรณ์อันเป็นมงคลยิ่งราชมิตราภรณ์ (ร.ม.ภ.) (ประเทศไทย)
เครื่องราชอิสริยาภรณ์เซนต์โอลาฟ ชั้นมหาปรมาภรณ์ (ประเทศนอร์เวย์)
พิมพ์จิรา เจริญลักษณ์

| พิมพ์จิรา เจริญลักษณ์ |
| --- | --- |
เกิด: 2 กันยายน พ.ศ. 2536 (31 ปี) พิมพ์จิรา เจริญลักษณ์  กรุงเทพมหานคร ประเทศไทย
อาชีพ: นักแสดง
ปีที่แสดง: พ.ศ. 2557 - ปัจจุบัน
ผลงานเด่น: ซัมเมอร์ จากละครเรื่อง สงครามนางงาม   อาย จากละครเรื่อง บ่วงเสน่หา
สังกัด: เอ็กแซ็กท์ (พ.ศ. 2557 - ปัจจุบัน)
พิมพ์จิรา เจริญลักษณ์  ชื่อเล่น พิมพ์  เป็นนักแสดง นางแบบชาวไทย มีชื่อเสียงจากรับบท ซัมเมอร์ ในละครเรื่องสงครามนางงาม
ประวัติ

พิมพ์จิรา เจริญลักษณ์  เป็นชาวกรุงเทพมหานคร โดยกำเนิด หรือชือเล่น พิมพ์  จบการศึกษา โรงเรียนสายปัญญา ในพระบรมราชินูปถัมภ์ และปัจจุบันจบการศึกษาจาก คณะ พาณิชยศาสตร์และการบัญชี มหาวิทยาลัยธรรมศาสตร์  โดยก่อนที่เธอจะรับบทซัมเมอร์ในละครเรื่องสงครามนางงาม พิมพ์เคยการเข้าประกวดเวที ไทยซุปเปอร์โมเดล 2009 โดยผ่านเข้ารอบ 10 คนสุดท้าย  โดยพิมพ์เคยเป็น ทูตกิจกรรมมหาวิทยาลัยธรรมศาสตร์ รุ่นที่ 69  ในงาน  “ฟุตบอลประเพณีธรรมศาสตร์ - จุฬาฯ ครั้งที่ 69  หรือคทาการของฝั่ง มหาวิทยาลัยธรรมศาสตร์
การประกวดนางงาม

ได้เข้าร่วมการประกวด มิสแกรนด์กรุงเทพมหานคร 2023 และได้รับรางวัลชนะเลิศ และทำให้เธอต้องเข้าไปต่อสู้กับนางงามอีก 76 จังหวัดที่เหลือ ในการประกวดมิสแกรนด์ไทยแลนด์ 2023 ผลปรากฏว่าได้รับรางวัลรองชนะเลิศอันดับ 2 มาครองได้สำเร็จ หลังจากนั้นเธอได้รับแต่งตั้งให้เป็นเดอะมิสโกลบไทยแลนด์ไปเข้าร่วมประกวดเดอะมิสโกลบ 2023 ที่ ติรานา แอลเบเนีย เข้ารอบ 15 คนสุดท้าย
ผลงาน > ละครโทรทัศน์

| ปี | เรื่อง | บทบาท | ออกอากาศ |
| --- | --- | --- | --- |
| 2557-2558 | สงครามนางงาม | ซัมเมอร์ แลนคอป | ช่องวัน 31 |
| 2559 | เพื่อเธอ | เมทินี | ช่องวัน 31 |
| 2560 | เกมมายา | ฤทัย เปรมธรรม (ก้อย) | ช่องวัน 31 |
| 2560 | บ่วงเสน่หา | อาย | ช่องวัน 31 |
| 2560 | Bangkok รัก Stories | แองจี้ | GMM 25 |
| 2561 | บาปรัก | รดา | ช่องวัน 31 |
| 2566 | มณีพยาบาท | รักษ์สุดา (รับเชิญ) | ช่องวัน 31 |
ผลงาน > ซิตคอม

| ปี | เรื่อง | รับบท | หมายเหตุ |
| --- | --- | --- | --- |
| พ.ศ. 2558 | เป็นต่อ | อีฟ (รับเชิญ) | ตอน เป็นรอง ตอน พี่สิงเป็นรอง น้องเสือเป็นเก้ง ตอน ขี่หลังเสือ |
| พ.ศ. 2559 | บ้านนี้มีรัก | ซี (รับเชิญ) | ตอน สาบานรักข้ามภพ |
| พ.ศ. 2560 | สูตรรักชุลมุน | มีน (รับเชิญ) | ตอน เชฟตามเข้าห้อง |
ผลงาน > มิวสิกวิดีโอ

| ปี | เพลง | ศิลปิน |
| --- | --- | --- |
| 2556 | ราตรีร้อนรัก | Season Five |
| 2557 | จับ | วรกร ศิริสรณ์ |
| 2558 | เท่าที่รู้คือฉันรักเธอ | กัน นภัทร |
แหล่งข้อมูลอื่น

พิมพ์จิรา เจริญลักษณ์ ที่อินสตาแกรม
พิมพ์จิรา เจริญลักษณ์ ที่ติ๊กต็อก
| ก่อนหน้า> รางวัลและความสำเร็จ | รางวัลและความสำเร็จ | พิมพ์จิรา เจริญลักษณ์> รางวัลและความสำเร็จ | รางวัลและความสำเร็จ | ถัดไป> รางวัลและความสำเร็จ |
| --- | --- | --- | --- | --- |
|  ธนาวรรณ วิกก์ |  |  รองอันดับ 2 มิสแกรนด์ไทยแลนด์  (2023) |  |  กิตติยาพร ฟุ้งมี |
| อิงฟ้า วราหะ |  |  มิสแกรนด์กรุงเทพมหานคร  (2023) |  | ยุวภรณ์ ทรงงาม |
พีระมิดลูฟวร์

พีระมิดกระจกยามค่ำคืน
พีระมิดลูฟวร์ (อังกฤษ: Louvre Pyramid) เป็นพีระมิดที่สร้างขึ้นจากกระจกและโลหะ มีพีระมิดขนาดเล็กกว่า 3 หลังตั้งอยู่โดยรอบ ตั้งอยู่ที่ลานหน้าพิพิธภัณฑสถานลูฟวร์ในกรุงปารีส ประเทศฝรั่งเศส ทำหน้าที่เป็นทางเข้าหลักของพิพิธภัณฑ์ สร้างเสร็จเมื่อ พ.ศ. 2532 และกลายเป็นหนึ่งในจุดสังเกตของกรุงปารีส
การออกแบบและก่อสร้าง

| 0 | 1 | 2 |
| --- | --- | --- |
| “ | The solid is for the dead, but the transparent is for the living | ” |
|   | — ไอ. เอ็ม. เพ |  |
การก่อสร้างพีระมิดนี้มอบหมายโดยฟร็องซัว มีแตร็อง ประธานาธิบดีฝรั่งเศส เมื่อ พ.ศ. 2527 ออกแบบโดย ไอ. เอ็ม. เพ สถาปนิกที่เคยรับผิดชอบการออกแบบ Miho Museum ที่ญี่ปุ่น โครงสร้างพีระมิดนี้สร้างขึ้นจากแผ่นกระจกทั้งหลัง มีความสูง 20.6 เมตร ฐานรูปสี่เหลี่ยมจัตุรัสมีความยาวด้านละ 35 เมตร ประกอบขึ้นจากแผ่นกระจกรูปสี่เหลี่ยมขนมเปียกปูน 603 แผ่น และแผ่นกระจกรูปสามเหลี่ยม 70 แผ่น
พีระมิดและโถงทางเข้าที่อยู่ข้างใต้ สร้างขึ้นเนื่องจากทางเข้าเดิมของลูฟวร์ไม่สามารถรองรับจำนวนผู้มาเยือนที่มีมากในแต่ละวันได้อีกแล้ว ผู้มาเยือนที่เข้าจากพีระมิดจะลงไปโถงทางเข้ากว้างขวาง แล้วกลับขึ้นไปยังอาคารหลักของลูฟวร์ พิพิธภัณฑ์อีกหลายแห่งได้นำแนวคิดนี้ไปใช้ เช่น Museum of Science and Industry ในชิคาโก การก่อสร้างพีระมิดและโถงทางเข้าใต้ดินดำเนินการโดย Dumez
กระจก 666 แผ่น: ตำนานเมือง

บางคนกล่าวอ้างว่าแผ่นกระจกบนพิระมิดลูฟวร์มีทั้งหมด 666 แผ่น ซึ่งเป็น "number of the beast" ที่มักจะถูกนำไปเชื่อมโยงกับซาตาน ผู้สนใจด้านประวัติศาสตร์จำนวนมาก ตัวอย่างเช่น หนังสือของ Dominique Stezepfandt ที่มีชื่อว่า François Mitterrand, Grand Architecte de l'Univers ได้กล่าวไว้ว่า "พีระมิดถูกอุทิศให้แก่พลังที่เล่ากันว่าเป็น Beast ใน พระคัมภีร์วิวรณ์ (...) โครงสร้างทั้งหลังมีรากฐานอยู่บนเลข 6"
เรื่องราวของกระจก 666 แผ่นเริ่มต้นขึ้นเมื่อราวทศวรรษที่ 1980 (พ.ศ. 2523-2532) โดยแผ่นพับโฆษณาอย่างเป็นทางการที่ตีพิมพ์ระหว่างการก่อสร้างได้กล่าวอ้างถึงตัวเลขนี้ถึงสองครั้ง แต่หน้าก่อน ๆ ในแผ่นพับกล่าวไว้ว่ากระจกมี 673 แผ่น ตัวเลข 666 ยังถูกกล่าวถึงในหนังสือพิมพ์หลายฉบับ อย่างไรก็ตาม พิพิธภัณฑสถานลูฟวร์ได้แถลงว่า พีระมิดประกอบขึ้นจากแผ่นกระจก 673 แผ่น (รูปสี่เหลี่ยมขนมเปียกปูน 603 แผ่น และรูปสามเหลี่ยม 70 แผ่น)  มีผู้พยายามนับจำนวนแผ่นกระจกบนพีระมิดอยู่หลายครั้ง โดยแต่ละครั้งจะนับได้จำนวนที่แตกต่างกันเล็กน้อย แต่จะมากกว่า 666 แผ่นทุกครั้ง
ข่าวลือได้กลับมาอีกครั้งใน พ.ศ. 2546 เมื่อนวนิยาย The Da Vinci Code ของแดน บราวน์ ได้กล่าวถึงเรื่องนี้ โดยที่ตัวเอกของเรื่องครุ่นคิดว่า "พีระมิดหลังนี้สร้างขึ้นด้วยแผ่นกระจก 666 แผ่นพอดี ตามความต้องการของประธานาธิบดีมิตแตร์รองด์ ซึ่งกลายเป็นหัวข้อร้อนท่ามกลางผู้สนใจทฤษฎีสมคบคิดที่กล่าวอ้างว่า 666 เป็นตัวเลขของซาตาน" อย่างไรก็ตาม David A. Shugarts ได้รายงานว่า จากคำกล่าวของโฆษกประจำสำนักงานของไอ. เอ็ม. เพ ประธานาธิบดีฝรั่งเศสไม่เคยระบุจำนวนแผ่นกระจกที่ต้องการให้ใช้ในการก่อสร้างพีระมิด
แหล่งข้อมูลอื่น

Great buildings
Photographs of the Louvre Pyramids เก็บถาวร 2008-06-23 ที่ เวย์แบ็กแมชชีน
48°51′39″N 2°20′09″E﻿ / ﻿48.860854°N 2.335812°E﻿ / 48.860854; 2.335812
พีระมิดล้อมรอบด้วยอาคารของลูฟวร์
ฮัมเป็ง

| --- | --- |
ฮัมเป็งในหม้อโอเด้ง
แหล่งกำเนิด: ญี่ปุ่น
 ตำราอาหาร: ฮัมเป็ง   สื่อ: ฮัมเป็ง
ฮัมเป็ง (半片) เป็นคามาโบโกะต้มชนิดหนึ่ง ทำโดยการผสมส่วนผสมต่างๆ เช่น มันภูเขา กับ เนื้อปลา เนื้อบด และเติมฟองอากาศจำนวนมาก อาจมีลักษณะที่ต่างกันไปตามภูมิภาค เช่น ฮัมเป็งลอยน้ำที่โตเกียวและโชชิ ฮัมเป็งสีดำที่ชิซึโอกะและฮัมเป็งแบบโอซากะ เมื่อพูดว่า "ฮัมเป็ง" โดยทั่วไปแล้ว จะหมายถึงฮัมเป็งลอยน้ำ
ชื่อ

เชื่อกันว่าที่มาของชื่อมาจากชื่อของเชฟที่อยู่ในแคว้นซูรูงะ ซึ่งเป็นคนคิดค้นฮัมเป็งขึ้นมา นอกจากนี้ยังมีทฤษฎีต่าง ๆ มากมาย เช่น ชื่อนี้มาจากการที่ปั้นเป็นรูปพระจันทร์ครึ่งเสี้ยวด้วยฝาชาม
เวลาเขียนเป็นตัวอักษรคันจิ ปกติจะเขียนเป็น 半片 หรืออาจเขียนเป็น 半平 ได้ด้วย และบางทีก็มีการเขียนเป็น 半弁 หรือ 鱧餅
พระยาภะรตราชา (หม่อมหลวงทศทิศ อิศรเสนา)

| มหาอำมาตย์ตรีพระยาภะรตราชา (หม่อมหลวงทศทิศ อิศรเสนา)ม> ว.ม., ป.ช., ท.จ.ว., ว.ม.ล., ภ.ป.ร.๓ |
| --- | --- |


อธิการบดี จุฬาลงกรณ์มหาวิทยาลัย
ดำรงตำแหน่ง 10 ธันวาคม พ.ศ. 2472 – 1 กันยายน พ.ศ. 2475 (2 ปี 265 วัน)
ก่อนหน้า: พระยาอนุกิจวิธูร (สันทัด เทพหัสดิน ณ อยุธยา)
ถัดไป: แอลเลอร์ เอลลิส
ผู้บังคับการวชิราวุธวิทยาลัย
ดำรงตำแหน่ง 1 มกราคม พ.ศ. 2486 – 28 ธันวาคม พ.ศ. 2518 (32 ปี 361 วัน)
ก่อนหน้า: พระพณิชยสารวิเทศ (ผาด มนธาตุผลิน)
ถัดไป: กัลย์ อิศรเสนา ณ อยุธยา
 
ข้อมูลส่วนบุคคล
เกิด: 19 ธันวาคม พ.ศ. 2429
เสียชีวิต: 28 ธันวาคม พ.ศ. 2518 (89 ปี)
คู่สมรส: ท่านผู้หญิงขจร ภะรตราชา
บุตร: กัลย์ อิศรเสนา ณ อยุธยา อายุส อิศรเสนา ณ อยุธยา สุคนธา โบเยอร์ ท่านผู้หญิงทัศนีย์ บุณยคุปต์
บุพการี: หลวงราชดรุณรักษ์ (หม่อมราชวงศ์สะอาด อิศรเสนา) (บิดา) นางเอี่ยม อิศรเสนา ณ​ อยุธยา (มารดา)

มหาอำมาตย์ตรี พระยาภะรตราชา [พะ-รด-รา-ชา] นามเดิม หม่อมหลวงทศทิศ อิศรเสนา (19 ธันวาคม พ.ศ. 2429 – 28 ธันวาคม พ.ศ. 2518) เป็นบิดาของนายกัลย์ อิศรเสนา ณ อยุธยา อดีตองคมนตรี ผู้บัญชาการ (อธิการบดี) คนที่ 2 ของจุฬาลงกรณ์มหาวิทยาลัย อดีตผู้บังคับการวชิราวุธวิทยาลัย ปลัดเทศบาลนครกรุงเทพคนแรก และอดีตสมาชิกวุฒิสภา
ประวัติ

พระยาภะรตราชา (หม่อมหลวงทศทิศ อิศรเสนา) เป็นบุตรของหลวงราชดรุณรักษ์ (หม่อมราชวงศ์สะอาด อิศรเสนา) กับนางเอี่ยม ราชดรุณรักษ์ (สกุลเดิม ตุลยานนท์) เกิดเมื่อวันที่ 19 ธันวาคม พ.ศ. 2429 ที่บ้านถนนพระสุเมรุ ตำบลผ่านฟ้าลีลาศ อำเภอชนะสงคราม จังหวัดพระนคร เริ่มเรียนหนังสือที่บ้านก่อน แล้วจึงเข้ารับการศึกษาเบื้องต้นต่อที่โรงเรียนพระตำหนักสวนกุหลาบ (ที่วัดเทพศิรินทราวาสราชวรวิหาร) ต่อมาย้ายไปเรียนที่วัดมหาธาตุและโรงเรียนราชวิทยาลัย (ปัจจุบันคือ โรงเรียน ภ.ป.ร. ราชวิทยาลัย ในพระบรมราชูปถัมภ์) ตามลำดับ ปี พ.ศ. 2446 จึงได้รับทุนกระทรวงธรรมการไปศึกษาวิชาครูที่ประเทศอังกฤษ โดยเข้าเรียนที่โรงเรียนเอาน์เดอล และมหาวิทยาลัยลอนดอน และได้เข้าเฝ้ากราบถวายบังคมลาเมื่อวันที่ 2 สิงหาคม ปี พ.ศ. 2447 พ.ศ. 2453 ก่อนจบการศึกษาเพียงภาคเดียว กระทรวงธรรมการก็เรียกตัวกลับมารับราชการเป็นอาจารย์โรงเรียนพระตำหนักสวนกุหลาบและโรงเรียนราชวิทยาลัย โดยได้กลับเข้ามาเฝ้าทูลละอองธุลีพระบาทที่ พระที่นั่งอภิเศกดุสิต เมื่อวันที่ 26 พฤษภาคม ปี พ.ศ. 2453สอนได้เพียงปีเดียวก็ย้ายไปสอนที่โรงเรียนมหาดเล็กหลวงที่ตั้งขึ้นใหม่ ซึ่งต่อมาได้ย้ายไปที่สวนกระจัง (ปัจจุบันคือวชิราวุธวิทยาลัย) ดำรงตำแหน่งเป็นผู้ช่วยอาจารย์ใหญ่ฝ่ายวิชาการ วันที่ 20 พฤศจิกายน พ.ศ. 2454 รับพระราชทานบรรดาศักดิ์เป็น หลวงอภิบาลบุริมศักดิ์ ถือศักดินา 400
ปี พ.ศ. 2454 ย้ายกลับไปรับราชการกระทรวงธรรมการและเปลี่ยนราชทินนามเป็น หลวงประพันธ์เนติประวัติ เมื่อปี พ.ศ. 2458 ดำรงตำแหน่งเป็นหัวหน้ากองสอบไล่วิชา วันที่ 31 ธันวาคม ปี พ.ศ. 2459 เป็น พระปรีชานุสาสน์ และเมื่อวันที่ 2 มกราคม พ.ศ. 2463 จึงเลื่อนเป็น พระยาภะรตราชา ถือศักดินา 1,600 และเป็นคนไทยคนแรกที่ได้รับการแต่งตั้งให้เป็นผู้ดูแลนักเรียนไทยในอังกฤษทำหน้าที่ระหว่าง ปี พ.ศ. 2464 – พ.ศ. 2469 รวมเวลา 5 ปี และเป็น 1 ใน 58 ของนักเรียนเก่าโรงเรียนเทพศิรินทร์ ที่ร่วมก่อตั้งสมาคมนักเรียนเก่าเทพศิรินทร์ในพระบรมราชูปถัมภ์ขึ้นในต่างประเทศ
หลังจากกลับจากประเทศอังกฤษได้มาเป็นเลขานุการเสนาบดีกระทรวงศึกษาธิการ แล้วจึงย้ายไปเป็นคณบดีคณะอักษรศาสตร์ จุฬาลงกรณ์มหาวิทยาลัย เมื่อปี พ.ศ. 2470 ต่อมาอีก 2 ปี เมื่อปี พ.ศ. 2472 จึงได้รับการแต่งตั้งเป็นผู้บัญชาการจุฬาลงกรณ์มหาวิทยาลัย คนที่ 2 ต่อจากพระยาอนุกิจวิธูร (สันทัด เทพหัสดิน ณ อยุธยา) และในช่วงเดียวกันได้ทำหน้าที่ผู้รักษาการคณบดีคณะอักษรศาสตร์ จุฬาลงกรณ์มหาวิทยาลัย ไปพร้อมกัน จนออกจากราชการเมื่อวันที่ 1 สิงหาคม พ.ศ. 2475 ภายหลังการปฏิวัติสยาม พ.ศ. 2475 พระยาภะรตราชาได้รับแต่งตั้งเป็นปลัดเทศบาลนครกรุงเทพคนแรกในสมัยที่พลเอก เจ้าพระยารามราฆพ (หม่อมหลวงเฟื้อ พึ่งบุญ) เป็นนายกเทศมนตรี ต่อมาได้เป็นเทศมนตรีหลายสมัยและเป็นสมาชิกวุฒิสภาสองสมัย ต่อมาเมื่อวันที่ 1 มกราคม พ.ศ. 2486 ได้รับพระบรมราชโองการโปรดเกล้าฯ ให้ดำรงตำแหน่งผู้บังคับการวชิราวุธวิทยาลัย กระทั่งถึงแก่อนิจกรรม รวมเวลาที่ดำรงตำแหน่งดังกล่าวถึง 39 ปี
ประวัติ > ชีวิตครอบครัว

พระยาภะรตราชา (หม่อมหลวงทศทิศ อิศรเสนา) สมรสกับท่านผู้หญิงขจร ภะรตราชา (สกุลเดิม ทับเป็นไทย) คุณข้าหลวงในสมเด็จพระศรีพัชรินทราบรมราชินีนาถ พระบรมราชชนนีพันปีหลวง เมื่อวันที่ 19 มกราคม พ.ศ. 2455 
โดยจอมพล สมเด็จพระเชษฐาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ ทรงพระกรุณาสวมมงคลและพระราชทานน้ำสังข์ 
แล้วคู่สมรสได้เฝ้าทูลละอองธุลีพระบาทพระบาทสมเด็จพระมงกุฎเกล้าเจ้าอยู่หัว ในวโรกาสนี้ทรงพระมหากรุณาพระราชทานเงินทุนแก่คู่สมรสเป็นจำนวน 100 ชั่ง (8,000 บาท)
มีบุตร ธิดารวม 6 คน ดังนี้
ศาสตราจารย์ ดร.กัลย์ อิศรเสนา ณ อยุธยา
กุนตี อิศรเสนา ณ อยุธยา (ถึงแก่กรรมเมื่ออายุ 13 ปี)
อี๊ อิศรเสนา ณ อยุธยา (ถึงแก่กรรมเมื่ออายุ 9 เดือน)
อายุส อิศรเสนา ณ อยุธยา
สุคนธา โบเยอร์
ท่านผู้หญิง ดร.ทัศนีย์  บุณยคุปต์
ประวัติ > ถึงแก่อนิจกรรม

พระยาภะรตราชา (หม่อมหลวงทศทิศ อิศรเสนา) กราบถวายบังคมลาถึงอนิจกรรมเมื่อวันที่ 28 ธันวาคม พ.ศ. 2518 ที่เรือนพักในวชิราวุธวิทยาลัย สิริอายุ 89 ปี 9 วัน ทรงพระกรุณาโปรดเกล้าฯ พระราชทานเกียรติยศพิเศษเสมอด้วยองคมนตรี โปรดเกล้าฯ ให้ตั้งศพที่ศาลาบัณรศภาค วัดเบญจมบพิตรดุสิตวนาราม พระราชทานพระพิธีธรรมสวดพระอภิธรรมของหลวงมีกำหนด 7 คืน สมเด็จพระนางเจ้ารำไพพรรณี พระบรมราชินี พระราชทานพระพิธีธรรมสวดพระอภิธรรมมีกำหนด 7 คืน และสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี พระราชทานพระพิธีธรรมสวดพระอภิธรรมอีก 1 คืน แล้วทรงบำเพ็ญพระราชกุศล 50 และ 100 วันพระราชทานตามลำดับ ถึงกำหนดพระราชทานเพลิงศพ พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จพระราชดำเนินพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เป็นกรณีพิเศษ
ยศ และบรรดาศักดิ์ > ยศ

พ.ศ. 2453 - มหาดเล็กวิเศษ
พ.ศ. 2454 - รองหุ้มแพร
พ.ศ. 2454 - หุ้มแพร
9 สิงหาคม พ.ศ. 2455 - จ่า
3 มิถุนายน พ.ศ. 2458 - อำมาตย์ตรี
6 มีนาคม พ.ศ. 2458 - อำมาตย์โท
20 ธันวาคม พ.ศ. 2460 - อำมาตย์เอก
25 ธันวาคม พ.ศ. 2461 - รองหัวหมื่นพิเศษในกรมมหาดเล็ก
พ.ศ. 2466 - มหาอำมาตย์ตรี
ยศ และบรรดาศักดิ์ > บรรดาศักดิ์

พ.ศ. 2454 - หลวงอภิบาลบุริมศักดิ์
พ.ศ. 2458 - หลวงประพนธ์เนติประวัติ
31 ธันวาคม พ.ศ. 2459 - พระปรีชานุสาสน์
2 มกราคม 2463 - พระยาภะรตราชา ถือศักดินา 1600
ยศ และบรรดาศักดิ์ > ยศทางเสือป่า

14 สิงหาคม พ.ศ. 2454 - นายหมู่ตรี
18 พฤศจิกายน พ.ศ. 2454 - นายหมู่โท
29 มีนาคม พ.ศ. 2455 - นายหมู่เอก
พ.ศ. 2457 - นายหมวดตรี
17 มกราคม พ.ศ. 2457 - นายหมวดโท
พ.ศ. 2459 - นายหมวดเอก
พ.ศ. 2461 - นายกองตรี
ตำแหน่งราชการ หน้าที่การงาน > ราชการประจำ

พ.ศ. 2453  - อาจารย์โรงเรียนสวนกุหลาบวิทยาลัย และเลขานุการส่วนตัวเสนาบดีกระทรวงธรรมการ
พ.ศ. 2453  - อาจารย์โรงเรียนราชวิทยาลัย ณ สายสวลีสันฐาคาร
พ.ศ. 2454  - อาจารย์โรงเรียนสวนกุหลาบวิทยาลัย
พ.ศ. 2454  - ผู้ช่วยอาจารย์ใหญ่ฝ่ายวิชา โรงเรียนมหาดเล็กหลวง
พ.ศ. 2458  - สำรองราชการกรมศึกษาธิการ, ผู้ช่วยเลขานุการกระทรวงธรรมการ
พ.ศ. 2459 - ปลัดกรมสามัญศึกษา
พ.ศ. 2463  - เจ้ากรมการสอบไล่
พ.ศ. 2464  - ผู้ปกครองนักเรียนสยาม (ผู้ดูแลนักเรียนไทย) ณ ประเทศอังกฤษ
พ.ศ. 2469  - ประจำกองบัญชาการ กระทรวงศึกษาธิการ, เลขานุการกระทรวงศึกษาธิการ
พ.ศ. 2470  - รักษาการเลขานุการ คณะอักษรศาสตร์และวิทยาศาสตร์ จุฬาลงกรณ์มหาวิทยาลัย
พ.ศ. 2470  - คณบดีคณะอักษรศาสตร์และวิทยาศาสตร์ จุฬาลงกรณ์มหาวิทยาลัย
พ.ศ. 2472  - ผู้บัญชาการ (อธิการบดี) จุฬาลงกรณ์มหาวิทยาลัย และรักษาการคณบดีคณะอักษรศาสตร์และวิทยาศาสตร์
พ.ศ. 2475  - รักษาการผู้อำนวยการแผนกวิชาข้าราชการพลเรือน (คณบดีคณะรัฐศาสตร์) อีกตำแหน่งหนึ่ง
ตำแหน่งราชการ หน้าที่การงาน > ราชการการเมือง

พ.ศ. 2480 - พ.ศ. 2481  - สมาชิกสภาเทศบาลนครกรุงเทพฯ, ปลัดเทศบาลนครกรุงเทพฯ
พ.ศ. 2487                  - เทศมนตรีเทศบาลนครกรุงเทพฯ
พ.ศ. 2490 - พ.ศ. 2494  - สมาชิกวุฒิสภา
ตำแหน่งราชการ หน้าที่การงาน > ราชการลูกเสือและเสือป่า

พ.ศ. 2459 - พ.ศ. 2464  - ราชองครักษ์เวรเสือป่า
พ.ศ. 2467  - หัวหน้าคณะผู้แทนลูกเสือไทยในการชุมนุมลูกเสือโลกครั้งที่ 2 ณ ประเทศเดนมาร์ค
พ.ศ. 2491 - พ.ศ. 2507  - สภากรรมการจัดการลูกเสือแห่งชาติ
พ.ศ. 2507 - พ.ศ. 2518  - กรรมการผู้ทรงคุณวุฒิ สภาลูกเสือแห่งชาติ
พ.ศ. 2509  - ผู้แทนคณะลูกเสือไทยร่วมการประชุมคณะลูกเสือภาคตะวันออกไกล ครั้งที่ 5 ณ สาธารณรัฐประชาชนจีน
พ.ศ. 2511  - ผู้แทนคณะลูกเสือไทยร่วมการประชุมคณะลูกเสือภาคตะวันออกไกล ครั้งที่ 6 ณ สาธารณรัฐเกาหลี
ตำแหน่งราชการ หน้าที่การงาน > ราชการในพระองค์

พ.ศ. 2486 - พ.ศ. 2518  - ผู้บังคับการวชิราวุธวิทยาลัย
เกียรติประวัติ

พระยาภะรตราชา (หม่อมหลวงทศทิศ อิศรเสนา) เป็นครูตลอดจนวาระสุดท้ายของชีวิตด้วยเกียรติประวัติอันงดงามยิ่ง จุฬาลงกรณ์มหาวิทยาลัยจึงได้อนุมัติปริญญาวิทยาศาสตร์ดุษฎีบัณฑิตกิตติมศักดิ์ เมื่อปี พ.ศ. 2511
เกียรติยศ > เครื่องราชอิสริยาภรณ์

พ.ศ. 2513 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2511 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2507 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2457 –  เครื่องราชอิสริยาภรณ์วชิรมาลา (ว.ม.ล.)
พ.ศ. 2455 –  เหรียญดุษฎีมาลา เข็มศิลปวิทยา (ร.ด.ม.(ศ))
พ.ศ. ไม่ปรากฏ –  เหรียญจักรพรรดิมาลา (ร.จ.พ.)
พ.ศ. 2505 –  เหรียญลูกเสือสดุดี ชั้นที่ 1
พ.ศ. 2456 –  เหรียญรัตนาภรณ์ รัชกาลที่ 6 ชั้นที่ 4 (ว.ป.ร.4)
พ.ศ. 2497 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2455 –  เหรียญราชรุจิทอง รัชกาลที่ 6 (ร.จ.ท.6)
พ.ศ. 2503 –  เหรียญราชรุจิทอง รัชกาลที่ 9 (ร.จ.ท.9)
เกียรติยศ > เข็ม เหรียญและเครื่องหมายพระราชทาน

พ.ศ. 2455 – เสมา ว.ป.ร. ชั้นที่ 3
พ.ศ. 2456 – เข็มข้าหลวงเดิม
พ.ศ. 2460 – แหนบนาฬิกา ว.ป.ร. ชั้นที่ 1
พ.ศ. 2462 – ลูกกระดุมทองคำลงยา ว.ป.ร. ชั้นที่ 1
พ.ศ. 2462 – เข็มอักษรพระบรมนามาภิไธยย่อ ว.ป.ร. ชั้นที่ 2
อนุสรณ์

เรือนภะรตราชา เป็นอาคารครึ่งตึกครึ่งไม้ รูปแบบสถาปัตยกรรมโคโลเนียล ได้รับการบูรณะเพื่อเป็นอนุสรณ์สถานและเป็นการระลึกถึงพระยาภะรตราชา (หม่อมหลวงทศทิศ อิศรเสนา) อาคารได้รับรางวัลอาคารอนุรักษ์ดีเด่น จากสมาคมสถาปนิกสยามในพระบรมราชูปถัมภ์ เมื่อปี พ.ศ. 2540
หอสมุดภะรตราชา เป็นอาคารชั้นเดียว ซึ่งพระยาภะรตราชาได้บริจาคทุนทรัพย์จำนวน 200,000 บาท สร้างขึ้นเพื่อให้เป็นหอสมุดวชิราวุธวิทยาลัย โดย พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จพระราชดำเนินมาทรงเปิดหอสมุดเมื่อวันที่ 17 มกราคม พ.ศ. 2506 และต่อมาในคราวฉลองหนึ่งศตวรรษชาตกาลพระยาภะรตราชา เมื่อวันที่ 18 ธันวาคม พ.ศ. 2529 คณะนักเรียนเก่าวชิราวุธวิทยาลัยนำโดย พลตำรวจตรีจักร จักษุรักษ์ ได้พร้อมกันบริจาคทุนทรัพย์ก่อสร้างอาคารหอสมุดไปทางทิศตะวันออกของอาคารเดิมเพิ่มเติมอีก 1 หลัง พร้อมทั้งทำทางเชื่อมต่ออาคารทั้งสองเข้าด้วยกัน และได้ขออนุญาตขนานนามอาคารหอสมุดทั้งส่วนเก่าและที่ต่อเติมใหม่นั้นว่า “หอสมุดภะรตราชา” เพื่อเป็นเกียรติแก่พระยาภะรตราชาสืบมาแต่บัดนั้น
ไข่อนเซ็ง

| --- | --- |
อนเซ็ง ทามาโกะ
ชื่ออื่น: ไข่น้ำพุร้อน
มื้อ: อาหารว่าง
แหล่งกำเนิด: ญี่ปุ่น
ภูมิภาค: พื้นที่ที่พูดภาษาญี่ปุ่น
ส่วนผสมหลัก: ไข่ไก่
 ตำราอาหาร: อนเซ็ง ทามาโกะ   สื่อ: อนเซ็ง ทามาโกะ
ไข่อนเซ็ง หรือเรียกอีกอย่างว่า อนเซ็ง ทามาโกะ(ญี่ปุ่น: 温泉卵 หรือ 温泉玉子) เป็นไข่ที่ถูกปรุงด้วยความร้อนอุณหภูมิต่ำที่เก่าแก่ของญี่ปุ่น ซึ่งแต่เดิมจะมีการลวกอย่างช้า ๆ ในน้ำร้อนจากน้ำพุร้อน อนเซ็งในญี่ปุ่น ไข่นั้นจะมีไข่ขาวที่มีความเป็นเอกลักษณ์ในรสชาติที่มีความคล้ายกับคัสตาร์ดที่ละเอียดอ่อน(คล้ายกับน้ำนมและนิ่ม) และไข่แดงก็ออกมาเป็นอย่างดี แต่ยังคงรักษาสีและเนื้อครีมของไข่แดงที่ยังไม่สุกสิ่งที่พิเศษเหล่านี้เป็นผลมาจากไข่แดงและไข่ขาวจะแข็งตัวที่อุณหภูมิแตกต่างกัน  ไข่นั้นจะถูกลวกอยู่ภายในเปลือกไข่และเสิร์ฟด้วยการเคาะเปลือกออกมาในถ้วยเล็ก ๆ พร้อมกับซอสน้ำซุปและซอสซีอิ๊ว
คาราอาเงะ

ไก่คาราอาเงะกับพริกกรอบ
คาราอาเงะ (ญี่ปุ่น: 唐揚げ, 空揚げ หรือ から揚げ; โรมาจิ: karaage) เป็นเทคนิคการปรุงอาหารของญี่ปุ่นซึ่งมีอาหารหลากหลายประเภท - ส่วนใหญ่มักจะใช้เนื้อไก่ แต่ยังมีเนื้อสัตว์และเนื้อปลาอื่น ๆ ซึ่งจะถูกนำไปทอดในน้ำมันท่วมจนสุกกรอบ กรรมวิธีนี้เกี่ยวข้องกับการชุบชิ้นขนาดเล็ก ๆ ของเนื้อสัตว์หรือปลาด้วยแป้งสาลี หรือแป้งมันฝรั่ง หรือแป้งข้าวโพด และทอดในน้ำมันเบา ๆ กรรมวิธีนี้จะแตกต่างจากการตระเตรียมการของเท็มปูระ ซึ่งจะไม่ทำการหมักและใช้แป้งสำหรับชุบ คาราอาเงะมักจะถูกเสิร์ฟเพียงอย่างเดียวหรือกับข้าวและกะหล่ำปลีหั่นฝอย เมื่อไม่นานมานี้ ได้กลายเป็นที่นิยมด้วยการกินคาราอาเกะที่ห่อด้วยชิโซะ (ใบเพริลาสีเขียว) และใบผักกาดหอม
ยากิอูดง

ยากิอุด้ง (รสซอส)
ยากิอูดง (ญี่ปุ่น: 焼きうどん; โรมาจิ: yaki udon) เป็นอาหารญี่ปุ่นที่ทำโดยนำอูดงมาผัดกับส่วนผสมต่าง ๆ เช่น เนื้อสัตว์ และ ผัก และปรุงรสด้วยเครื่องปรุงรส คล้ายกับยากิโซบะ